
ŠAKIŲ RAJONO SAVIVALDYBĖS  TARYBA

SPRENDIMAS
DĖL LEIDIMO KOMPLEKTUOTI KLASĘ SUDARGO MARTYNO SEDEREVIČIAUS  PAGRINDINĖJE  MOKYKLOJE
 

2011 m. rugsėjo 23 d. Nr. T-194
Šakiai

 


Rajono savivaldybės taryba, vadovaudamasi Lietuvos Respublikos vietos savivaldos  įstatymo (Žin.,1994, Nr.55-1049; 2008, Nr. 113-4290) 16  str. 4 d.,  rajono savivaldybės tarybos 2010 m. vasario 25 d. sprendimu Nr.T-42 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 8 p. ir atsižvelgdama į Sudargo Martyno Sederevičiaus pagrindinės mokyklos direktorės 2011 m. rugpjūčio 18 d. prašymą Nr.D3-108, n u s p r e n d ž i a,

leisti išimties tvarka Sudargo Martyno Sederevičiaus pagrindinėje mokykloje 2011/2012 mokslo metais komplektuoti 10-ąją  klasę, esant mažesniam mokinių skaičiaus vidurkiui pagrindinio ugdymo pakopos koncentre nei nustatyta rajono savivaldybės tarybos 2010 m. vasario 25 d. sprendimu Nr.T-42 patvirtinto Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 6.1. p.

